Ջո Լեդլի

Ջոզեֆ Քրիստոֆեր Լեդլի, ավելի հայտնի է որպես Ջո Լեդլի (, ), ուելսցի ֆուտբոլիստ, վինգեր։ Հանդես է գալիս անգլիական «Կրիստալ Պելաս»-ի և Ուելսի ֆուտբոլի ազգային հավաքականի կազմում։

Վաղ տարիների 
Ջո Լեդլին ծնվել է 1987 թվականի հունվարի 27-ին՝ Ուելսի Քարդիֆ քաղաքում։ Նա հաճախել է «Կատոնիա» (անգլ.՝ Cantonian High School) ավագ դպրոցը։

Ակումբային կարիերա

«Կարդիֆ Սիթի» 
Ջո Լեդլին սկսել է իր ֆուտբոլային կարիերան «Կարդիֆ Սիթի» ֆուտբոլային ակումբի ակադեմիայում։

Հանդես գալով թիմի բոլոր տարիքային խմբերում 2004 թվականի սեպտեմբերի 1-ին նա կնքել է իր առաջին պրոֆեսիոնալ պայմանագիրը՝ «Կարդիֆ Սիթիի» հետ։ Թիմի կազմում Լեդլին իր դեբյուտը նշել է սեպտեմբերի 21-ին՝ Անգլիայի գավաթի խաղարկության շրջանակներում կայացած «Միլթոն Կինս»-ի դեմ խաղում, որտեղ «Կարդիֆը» հաղթել է 4։1 հաշվով։ Չեմպիոնշիպում Լեդլին իր դեբյուտը նշել է հոկտեմբերի 16-ին՝ «Ռոտերհեմ Յունայթեդի» դեմ խաղում։ Այդ խաղով նա բացեց իր խաղերի հաշիվը թիմի կազմում։

2006 թվականի օգոստոսի 5-ին նա գոլի հեղինակ է դարձել «Բարնսլիի» դեմ խաղում, որը ճանաչվել է տարվա լավագույն գոլ։

Լեդլին սկսեց 2007-2008 մրցաշրջանը հիանալի մարզավիճակում։ 2007 թվականի հոկտեմբերին նա երկարաձգել է իր պայմանագիրը 2 տարով։

2008 թվականի փետրվարի 12-ին՝ «Կովենտրի Սիթիի» դեմ խաղում նա վնասվածք ստացավ, որի պատճառով բաց թողեց երկու ամիս։ 2008 թվականի ապրիլի 6-ին տեղի ունեցավ Անգլիայի գավաթի խաղարկության կիսաեզրափակիչը, որում «Կարդիֆ Սիթի» 1։0 հաշվով հաղթեց «Բարնսլիին», իսկ Ջոն դարձավ հաղթական գոլի հեղինակ։ Այս հաղթանակի շնորհիվ անգլիական ակումբը 1927 թվականից հետո թիմն առաջին անգամ դուրս եկավ պաշտոնական առաջնության եզրափակիչ.։ Սակայն եզրափակիչ խաղում «Կարդիֆը» պարտվեց «Պորտսմուտին» և չնվաճեց գավաթը։

Մրցաշրջանի վերջում Ջո Լեդլին ճանաչվել է անգլիական ակումբի լավագույն ռմբարկու՝ պաշտոնական հանդիպումներում դառնալով 11 գոլի հեղինակ։

2008 թվականի սեպտեմբերի 1-ին «Ստոկ Սիթին» առաջարկեց 6 միլիոն ֆունտ Ջո Լեդլիի համար, սակայն «Կարդիֆ Սիթին» չվաճառեց նրան։ 2008/09 մրցաշրջանում իր առաջին գոլը Ջո Լեդլին խփել է նոյեմբերի 15-ին՝ «Կրիստալ Պելասի» դեմ խաղում։ 2008 թվականի դեկտեմբերի 6-ին 21-ամյա Լեդլին առաջին անգամ կապեց թիմի ավագի թևկապը։

2009 թվականի հունվարին Ջոն ճանաչվել է «ամսվա լավագույն ֆուտբոլիստ»։ Հունվարի 25-ին Անգլիայի գավաթի շրջանակներում կայացած «Արսենալի» դեմ խաղում նա թիմին դուրս է բերել դաշտ ավագի թևկապով։

Ձմեռային տրանսֆերային պատուհանի ընթացքում Լեդլիի համար «Վեսթ Հեմ Յունայթեդը» առաջարկել է 5 միլիոն ֆունտ, սակայն «Կարդիֆը» հրաժարվել է վաճառել իր առաջատարին։

Մրցաշրջանի ավարտից հետո Ջոն դարձել է թիմի հիմնական ավագը։ Մրցաշրջանի արդյունքում նա ընդգրկվել է Չեմպիոնշիպի տարվա խորհրդանշական հավաքականում։

Սելթիկ 
2009-2010 մրցաշրջանից հետո ավարտվել է Ջո Լեդլիի պայմանագիրը «Կարդիֆ Սիթիի» հետ, և նա դարձել է ազատ գործակալ։ Նրան իրենց կազմում ցանկանում էին տեսնել անգլիական «Ստոկ Սիթին», իտալական «Ռոման» և այլ թիմեր։

Սակայն նա 2010 թվականի հուլիսի 2-ին 4-ամյա պայմանագիր է կքնել շոտլանդական «Սելթիկի» հետ։

Շոտլանդական թիմի կազմում իր դեբյուտը Ջոն նշել է 2010 թվականի հուլիսի 28-ին՝ Չեմպիոնների լիգայի որակավորման փուլում կայացած պորտուգալական «Բրագայի» դեմ խաղում։ «Սելթիկի» կազմում իր առաջին գոլը Լեդլին խփել է օգոստոսի 22-ին՝ Շոտլանդիայի Պերմիեր լիգայի շրջանակներում կայացած «Սենտ Միրենի» դեմ խաղում։

Ջո Լեդլին մասնակցել է շոտլանդական ակումբի 2011-2012 մրցաշրջանի առաջին հանդիպմանը, որն ավարտվել է 2։0 հաշվով։ Նա դարձել է հաղթական գոլի հեղինակ 2011 թվականի դեկտեմբերին կայացած «Ռանջերս»-ի դեմ խաղում։ Մրցաշրջանի արդյունքում Ջո Լեդլին մասնակցել է 32 հանդիպման, դառնալով 7 գոլի հեղինակ։

«Կրիստալ Պելաս» 
2014 թվականի հունվարի 31-ին Ջո Լեդլին տեղափոխվել է անգլիական «Կրիստալ Պելաս»։ Նրա տեղափոխումը տեղի է ունեցել տրանսֆերային պատուհանի փակվելուց րոպեներ առաջ։

Անգլիական ակումբի կազմում նա իր դեբյուտը նշել է «Վեստ Բրոմվիչ Ալբիոնի» դեմ կայացած խաղում։ Նա իր առաջին մրցաշրջանում օգնել է թիմի վերադառնալ Անգլիայի Պերմիեր Լիգա։

Միջազգային կարիերա 
Լեդլին ազգային հավաքականում իր դեբյուտը նշել է 2005 թվականի սեպտեմբերի 7-ին՝ Լեհաստանի հավաքականի դեմ խաղում։ Իսկ իր առաջին գոլը նա հավաքականի կազմում խփել է 2007 թվականի հոկտեմբերի 17-ին՝ Սան Մարինոյի ֆուտբոլի ազգայաին հավաքականի դեմ խաղում։

Վիճակագրություն

Ակումբային

Միջազգային

Միջազգային գոլեր

Ձեռքբերումներ

Ակումբային 
 Շոտլանդիայի չեմպիոն - 2011-2012, 2012-2013, 2013-2014
 Շոտլադնաիյի գավաթակիր - 2010-2011, 2012-2013

Անձնական 
 Ուելսի տարվա լավագույն ֆուտբոլիստ - 2007, 2008
 Անգլիայի Չեմպիոնշիպի խորհրդանշական հավաքականի ֆուտբոլիստ - 2008-2009

Ծանոթագրություններ

Արտաքին հղումներ 
 
 Էջը «Կրիստալ Պելասի» պաշտոնական կայքում  
 
 Էջը worldfootball.net կայքում 
 Լեդլիի էջը footballdatabase.eu կայքում 
 Ջո Լեդլիի էջը Ուելսի ֆուտբոլի ասոցացիայի կայքում 

Սելտիկի ֆուտբոլիստներ
Քրիսթալ Փելասի ֆուտբոլիստներ
Ֆուտբոլի կիսապաշտպաններ
Ուելսի հավաքականի ֆուտբոլիստներ
Անգլիական ֆուտբոլի լիգայի խաղացողներ
ՈՒԵՖԱ Եվրո 2016-ի ֆուտբոլիստներ
Պրեմիեր Լիգայի ֆուտբոլիստներ